নিল সিমন

মারভিন নিল সিমন (ইংরেজি: Marvin Neil Simon; ৪ জুলাই ১৯২৭ - ২৬ আগস্ট ২০১৮) একজন মার্কিন নাট্যকার, চিত্রনাট্যকার ও লেখক ছিলেন। তিনি ত্রিশের অধিক নাটক ও প্রায় সম সংখ্যক চলচ্চিত্রের চিত্রনাট্য রচনা করেছেন, যার অধিকাংশই তার নাটকের চলচ্চিত্ররূপ। তিনি তিনটি টনি পুরস্কার ও একটি গোল্ডেন গ্লোব পুরস্কার জয়সহ চারটি একাডেমি পুরস্কার, চারটি প্রাইমটাইম এমি পুরস্কারের মনোনয়ন লাভ করেছেন। তিনি ১৯৭৫ সালে একটি বিশেষ টনি পুরস্কার, ১৯৯৫ সালে কেনেডি সেন্টার সম্মাননা ও ২০০৬ সালে মার্ক টোয়েইন পুরস্কার অর্জন করেন। সিমন মহামন্দার সময়ে নিউ ইয়র্ক সিটিতে বেড়ে ওঠেন। তার পিতামাতার আর্থিক অবস্থার কারণে তার শৈশব নিরানন্দ ছিল। তিনি প্রায়ই বিভিন্ন প্রেক্ষাগৃহে অবস্থান করতেন এবং সেখানে চার্লি চ্যাপলিনের হাস্যরসাত্মক চলচ্চিত্রসমূহ উপভোগ করতেন। বিদ্যালয়ে পাঠগ্রহণ শেষ করে তিনি কয়েক বছর আর্মি এয়ার ফোর্স রিজার্ভে কাজ করেন। এরপর তিনি বেতার অনুষ্ঠান ও জনপ্রিয় কিছু টেলিভিশন অনুষ্ঠানের জন্য হাস্যরসাত্মক পাণ্ডুলিপি লেখা শুরু করেন। টেলিভিশনে তার কাজের মধ্যে সিড সিজার্স ইওর শো অব শোস ও দ্য ফিল সিলভার্স শো ১৯৫৫ থেকে ১৯৫৯ সাল পর্যন্ত চলে। তার রচিত মঞ্চস্থ প্রথম নাটক কাম ব্লো ইওর হর্ন (১৯৬১)। এটি লিখতে তার তিন বছর লাগে এবং ব্রডওয়েতে এর ৬৭৮ বার মঞ্চস্থ হয়। এরপর তিনি বেয়ারফুট ইন দ্য পার্ক (১৯৬৩) ও দি অড কাপল (১৯৬৫) নাটক দিয়ে সফলতা অর্জন করেন। দ্বিতীয়োক্ত নাটকের জন্য তিনি একটি টনি পুরস্কার অর্জন করেন। তিনি দি অড কাপল (১৯৬৮), দ্য সানশাইন বয়েজ (১৯৭৫), দ্য গুডবাই গার্ল (১৯৭৭) ও ক্যালিফোর্নিয়া সুইট (১৯৭৮) চলচ্চিত্রের লেখনীর জন্য চারটি একাডেমি পুরস্কারের মনোনয়ন লাভ করেন। নিল সিমন ১৯২৭ সালের ৪ঠা জুলাই নিউ ইয়র্ক অঙ্গরাজ্যের দ্য ব্রংক্সে এক ইহুদি পরিবারে জন্মগ্রহণ করেন। তার পিতা আরভিং সিমন ছিলেন বস্ত্র বিক্রেতা এবং মাতা মেমি (লেভি) সিমন ছিলেন গৃহিণী। নিলের বড় ভাই ড্যানি সিমন একজন টেলিভিশন লেখক ও হাস্যরসাত্মক নাট্যশিক্ষক। তিনি নিলের চেয়ে আট বছরের বড়। নিলের শৈশব কাটে ওয়াশিংটন হাইটস, ম্যানহাটনে। তিনি ১৬ বছর বয়সে ডিউইট ক্লিনটন হাই স্কুল থেকে পড়াশোনা সমাপ্ত করেন। তার ডাকনাম ছিল "ডক", এবং বিদ্যালয়ের নথিতে তাকে খুবই লাজুক হিসেবে উল্লেখ করা হয়েছে। . বেয়ারফুট ইন দ্য পার্ক (১৯৬৩) ও দি অড কাপল (১৯৬৫)-এর সাফল্যের ফলে তিনি জাতীয় তারকা হয়ে ওঠেন এবং সুজান কোপ্রিন্সের মতে, তিনি "ব্রডওয়ের সবচেয়ে চাহিদাসম্পন্ন নাট্যকার" হিসেবে গণ্য হন। এই দুই নাটকের সাফল্যের পর তিনি ১৯৬৬ সালে ব্রডওয়েতে তার চারটি নাটক একসাথে মঞ্চস্থ হয়, সেগুলো হল সুইট চ্যারিটি, দ্য স্টার-স্পেঙ্গলড গার্ল, দ্য অড কাপল ও বেয়ারফুট ইন দ্য পার্ক। এই নাটকগুলো থেকে তিনি এক বছরে ১ মিলিয়ন ডলার লেখক স্বত্ত্ব লাভ করেন। এরপর দ্য সানশাইন বয়েজ দিয়ে প্রযোজক এমানুয়েল আজেনবার্গের সাথে তার পেশাদার সম্পর্ক গড়ে ওঠে এবং দ্য গুড ডক্টর, গড'স ফেভারিট, চ্যাপ্টার টু, দে'আর প্লেয়িং আওয়ার সং, আই অট টু বি ইন পিকচার্স, ব্রাইটন বিচ মেমোয়ার্স, বিলক্সি ব্লুজ, ব্রডওয়ে বাউন্ড, জেক্‌স উইমেন, দি গুডবাই গার্ল ও লাফটার অন দ্য টুয়েন্টি থার্ড ফ্লোর দিয়ে এই সম্পর্কের ধারাবাহিকতা বজায় থাকে। সিমন অন্য লেখকদের লেখনীও নাট্যোপযোগী করেন, যেমন- প্যাট্রিক ডেনিসের লিটল মি উপন্যাস থেকে সঙ্গীতনাট্য লিটল মি (১৯৬২), ফেদেরিকো ফেল্লিনির রচিত লে নোত্তি দি কাবিরিয়া (১৯৫৭) চলচ্চিত্র থেকে সুইট চ্যারিটি (১৯৬৬), বিলি ওয়াইল্ডারের দি অ্যাপার্টমেন্ট (১৯৬০) চলচ্চিত্র থেকে সঙ্গীতনাট্য প্রমিসেস, প্রমিসেস (১৯৬৮)। ১৯৬৯ সালে হাস্যরসাত্মক নাটক লাস্ট অব দ্য রেড হট লাভার্স মঞ্চে চলাকালীন তিনি প্রতি শোয়ের জন্য সপ্তাহে ৪৫,০০০ ডলার পারিশ্রমিক পেতেন, যার ফলে তিনি আর্থিকভাবে ব্রডওয়ের সর্বকালের সবচেয়ে সফল লেখক। ১৯৯৫ - কেনেডি সেন্টার সম্মাননা ২০০৬ - মার্কিন হাস্যরসের জন্য মার্ক টোয়েইন পুরস্কার ১৯৮৬ - নিউ ইয়র্ক স্টেট গভর্নরস পুরস্কার ১৯৮১ - হফস্ট্রা বিশ্ববিদ্যালয় থেকে ডক্টরস অব হিউমেন লেটার্স "'In Defense of Neil Simon': Revisit a Voice Critic's Appreciation of the Late New York Playwright"। দ্য ভিলেজ ভয়েস। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Neil Simon Unbound"। ট্যাবলেট (ইংরেজি ভাষায়)। ৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৪ জুলাই ২০২০।  কোনাস, গ্যারি, সম্পাদক (১৯৯৭)। Neil Simon: A Casebook (ইংরেজি ভাষায়)। গারল্যান্ড পাবলিশিং।  উদ্ধৃতি ত্রুটি: <ref> ট্যাগ বৈধ নয়; Koprince নামের সূত্রটির জন্য কোন লেখা প্রদান করা হয়নি "Sweet Charity Broadway @ Palace Theatre - Tickets and Discounts"। প্লেবিল। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Star-Spangled Girl Broadway"। প্লেবিল। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Odd Couple Broadway"। প্লেবিল। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Barefoot in the Park Broadway"। প্লেবিল। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Neil Simon's 45G-A-Week"। ভ্যারাইটি। ২৪ ডিসেম্বর ১৯৭১। পৃষ্ঠা ১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কোনাস, গ্যারি (১৯৯৭)। Neil Simon: A Casebook। টেইলর অ্যান্ড ফ্রান্সিস। পৃষ্ঠা ১–১৪। আইএসবিএন 9780815321323। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Neil Simon"। টেলিভিশন একাডেমি (ইংরেজি ভাষায়)। সংগ্রহের তারিখ ৩০ অক্টোবর ২০২০।  গার্ডনার, এলিসা (২৬ আগস্ট ২০১৮)। "America's playwright Neil Simon, who wrote 'The Odd Couple' and 'Sweet Charity,' has died"। ইউএসএ টুডে। সংগ্রহের তারিখ ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Neil Simon, Broadway's Master of Comedy, Dies at 91"। ভোয়া নিউজ। ৫ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নিল সিমন সংক্রান্ত মিডিয়া রয়েছে। উইকিউক্তিতে নিল সিমন সম্পর্কিত উক্তির সংকলন রয়েছে। ইন্টারনেট অফ-ব্রডওয়ে ডেটাবেজে নিল সিমন (ইংরেজি) ইন্টারনেট ব্রডওয়ে ডেটাবেজে নিল সিমন (ইংরেজি) ইন্টারনেট মুভি ডেটাবেজে নিল সিমন (ইংরেজি)